Tiener verkrag glo hond doodArgieffoto: SAPD/Facebook Die Middelburg-polisie in Mpumalanga ondersoek ŉ saak van bestialiteit en dieremishandeling nadat ŉ tienerseun glo ŉ hond verkrag het sodat die hond gevrek het. Brig. Selvy Mohlala, polisiewoordvoerder, het gesê die 17-jarige seun het oor die naweek sy vriendin se huis in die Doornkop-informele nedersetting noord van Middelburg gaan besoek. “Bure het op die seun in ŉ bed afgekom terwyl hy nog gelê en slaap het. Hy het steeds ŉ kondoom aangehad en die hond se karkas het langs hom gelê,” het brig. Selvy Mohlala, woordvoerder van die polisie, gesê. Die polisie en die DBV is ontbied. “Die tiener is in hegtenis geneem op aanklag van bestialiteit en oortreding van die Wet op Dierebeskerming.” Die DBV het die hond se karkas na ŉ veearts geneem vir ŉ nadoodse ondersoek om die beweerde verkragting te bevestig. Die seun moet binnekort in die hof verskyn.